रंगपीठ के पीछे रंगशीर्ष पर, रंगपीठ से लगभग डेढ़ हाथ ऊँचाई पर, चार खंभों की मथवारी या अंवारी बनानी चाहिए और रंगपीठ तथा पथवारी दोनों पर समान ऊँचाई का रंगमंडप बनाना चाहिए जिसे माला, वस्त्र, गंधपदार्थ और अनेक प्रकार के रंगों से सजाना चाहिए। स्तंभ बनानेवाले कारीगरों द्वारा भूतों को बलि और खीर दिलवाकर ब्राह्मणों को खिचड़ी खिलाकर मथवारी बनानी चाहिए अर्थात् सूँड़ उठाए हुए हाथी के आकार की अंवारी बनानी चाहिए। इसके पश्चात् शास्त्रविधि से रंगपीठ बनाया जाए।

नेपथ्यगृह
नाट्यमंडप
मथवारी
रंगशीर्ष